Omnibus præsentes litteras inspecturis, magister Gauterius, canonicus Senensis, domini papæ litterarum contradictarum auditor, salutem in Domino. Noverit universitas vestra, quod Guido de Ausona, procurator... abbatis et conventus monasterii Balmensis, ordinis Sancti Benedicti, pro ipsis sub hac forma litteras apostolicas impetravit: «Gregorius, etc.» (Vide supra.) Hiis igitur litteris Robertus, monachus et procurator ... abbatis et conventus Cluniacensis monasterii, in audientia contradixit, timens dicto monasterio Cluniacensi in jure, siquidem habet in monasterio Balmensi, nullum præjudicium generetur per litteras memoratas, quod pars altera promisit firmiter coram nobis. In cujus rei testimonium, præsentes litteras nostri fecimus sigilli munimine roborari. Actum Interamnæ, III idus junii, pontificatus domini Gregorii papæ noni anno decimo.